Používanie Detralexu, Revicolinu a ProbioFix Imun pri histamínovej a laktózovej intolerancii a hemeroidoch
Dobrý deň prajem, chcem sa spýtať či môžem užívať súčasne Detralex, Revicolin, a ProbioFix Imun. Mám histaminovu intoleranciu a intoleranciu na laktózu. Časté vyprázdňovanie mi pravdepodobne spôsobilo hemeroidy( nemám ich ale ešte potvrdené) je táto kombinacia prosím vhodná?Ďakujem krásne
Dobrý deň,
ďakujeme za Vašu otázku.
Probiotiká Probio-Fix Imun sú vhodné počas všetkých uvádzaných typoch intolerancií. Detralex neobsahuje lepok ani laktózu. V prípade výživového doplnku Revicolin, výrobca  neuvádza obsah laktózy či lepku vo svojom zložení. Pre ľudí s diagnostikovanou HIT sú problémom lieky, ktoré fungujú ako uvoľňovače histamínu, alebo ktoré blokujú jeho metabolizmus (navodzujú nefunkčnosť enzýmu DAO). Taktiež lieky, ktoré blokujú účinky vitamínu B6 (je potrebný pre aktivitu DAO) môžu spôsobovať ťažkosti.
Pri lieku Detralex a prírpavku Revicolin neboli pozorované ťažkosti súvisiace s histamínovou intoleranciou. Je však dôležité vedieť, že pri mnohých liekoch nie je známy ich vzťah k histamínu, a preto si ich musí každý odsledovať sám. Podstatná je individuálna odpoveď pacienta, čo znamená, že aj potencionálne rizikové lieky pri HIT u vás nemusia vyvolávať žiadne komplikácie.
Prajem pekný zvyšok dňa.
S pozdravom,
PharmDr. Anna Pacalajová